CELEX: 32020D2217
Language: hr
Date: 2020-12-22 00:00:00
Title: Provedbena odluka Komisije (EU) 2020/2217 оd 22. prosinca 2020. o izmjeni priloga I. i III. Odluci 2010/472/EU u pogledu unosa za Ujedinjenu Kraljevinu na popisima trećih zemalja ili njihovih dijelova iz kojih je odobren uvoz u Uniju sjemena, jajnih stanica i zametaka ovaca i koza (priopćeno pod brojem dokumenta C(2020)9554) (Tekst značajan za EGP)

28.12.2020   
               
               
                  HR
               
               
                  Službeni list Europske unije
               
               
                  L 438/60
               
            
         PROVEDBENA ODLUKA KOMISIJE (EU) 2020/2217
         оd 22. prosinca 2020.
         o izmjeni priloga I. i III. Odluci 2010/472/EU u pogledu unosa za Ujedinjenu Kraljevinu na popisima trećih zemalja ili njihovih dijelova iz kojih je odobren uvoz u Uniju sjemena, jajnih stanica i zametaka ovaca i koza
         
            
               (priopćeno pod brojem dokumenta C(2020)9554)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (1), a posebno članak 17. stavak 3. točku (a), članak 19. uvodnu rečenicu i članak 19. točku (b),
         budući da:
         
                     (1)
                  
                  
                     Odlukom Komisije 2010/472/EU (2) utvrđuju se uvjeti za uvoz pošiljaka sjemena, jajnih stanica i zametaka ovaca i koza u Uniju. Konkretno, u Prilogu I. toj odluci navedene su treće zemlje ili njihovi dijelovi iz kojih države članice odobravaju uvoz pošiljaka sjemena ovaca i koza, a u Prilogu III. navedene su treće zemlje ili njihovi dijelovi iz kojih države članice odobravaju uvoz pošiljaka jajnih stanica i zametaka tih životinja.
                  
               
                     (2)
                  
                  
                     Ujedinjena Kraljevina pružila je potrebna jamstva koja se zahtijevaju Odlukom 2010/472/EU kako bi se Ujedinjena Kraljevina uvrstila na popis iz priloga I. i III. toj odluci nakon isteka prijelaznog razdoblja predviđenog Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), ne dovodeći u pitanje primjenu prava Unije na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s člankom 5. stavkom 4. Protokola o Irskoj/Sjevernoj Irskoj uz Sporazum povlačenju u vezi s Prilogom 2. tom protokolu. Uzimajući u obzir jamstva koja je pružila Ujedinjena Kraljevina, tu bi treću zemlju trebalo uvrstiti u priloge Odluci 2010/472/EU.
                  
               
                     (3)
                  
                  
                     Priloge I. i III. Odluci 2010/472/EU stoga bi trebalo na odgovarajući način izmijeniti.
                  
               
                     (4)
                  
                  
                     Budući da prijelazno razdoblje predviđeno u Sporazumu o povlačenju završava 31. prosinca 2020., ova bi se Odluka trebala primjenjivati od 1. siječnja 2021.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilozi I. i III. Odluci 2010/472/EU mijenjaju se u skladu s Prilogom ovoj Odluci.
         
         
            Članak 2.
            Ova Odluka primjenjuje se od 1. siječnja 2021.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 22. prosinca 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 268, 14.9.1992., str. 54.
         
         
            (2)  Odluka Komisije 2010/472/EU od 26. kolovoza 2010. o uvozu sjemena, jajnih stanica i zametaka ovaca i koza u Uniju (SL L 228, 31.8.2010., str. 74.).
      
      
         
            PRILOG
            Prilozi I. i III. Odluci 2010/472/EU mijenjaju se kako slijedi:
            
                        1.
                     
                     
                        u Prilogu I. nakon unosa za Čile umeće se sljedeći unos:
                        
                                    „GB
                                 
                                 
                                    Ujedinjena Kraljevina ((*))
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        u Prilogu III. nakon unosa za Čile umeće se sljedeći unos:
                        
                                    „GB
                                 
                                 
                                    Ujedinjena Kraljevina ((*))